Propunere de DECIZIE A CONSILIULUI de modificare a Deciziei 2007/198/Euratom de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe /* COM/2013/0607 final - 2013/0295 (NLE) */





EXPUNERE DE MOTIVE 1. CONTEXTUL PROPUNERII Prezenta decizie a Consiliului modifică Decizia (2007/198/Euratom) a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe, cu scopul de a furniza baza pentru finanțarea activităților acestei întreprinderi comune (denumită în continuare „Fusion for energy”) pentru perioada 2014-2020 în temeiul Tratatului Euratom. Costurile estimate pentru etapa de construcție a Fusion for energy (numai pentru Europa), care acoperă perioada 2007 - 2020, s-au ridicat în martie 2010 la 7,2 miliarde EUR (la valoarea din 2008). În iulie 2010, Consiliul a limitat contribuția europeană la etapa respectivă la 6,6 miliarde EUR (la valoarea din 2008). În februarie 2013, Consiliul European a stabilit nivelul maxim al angajamentelor Euratom pentru ITER, în Regulamentul de stabilire a cadrului financiar multianual pentru perioada 2014 - 2020, la 2,707 milioane EUR (la valoarea din 2011). În temeiul celui de al Șaptelea program-cadru, contribuția Euratom a fost pusă la dispoziție prin intermediul programului comunitar de cercetare și formare adoptat în conformitate cu articolul 7 din Tratatul Euratom. Această modalitate de finanțare a impus respectarea unei serii de cerințe în ceea ce privește participarea, normele, planificarea, monitorizarea și evaluarea, care sunt specifice programelor de cercetare. Aceste cerințe sunt în prezent redundante, având în vedere competențele și rolul atribuit întreprinderii Fusion for energy în statutul acesteia. Spre deosebire de ceea ce s-a realizat în cadrul celui de-al Șaptelea program-cadru, prezenta propunere nu este concepută ca un program de cercetare în temeiul articolului 7 din Tratatul Euratom. În schimb, ea se bazează pe articolul 47 și se referă la participarea Euratom la finanțarea întreprinderii comune. Această modificare ar permite asigurarea transferului de fonduri de la Comisie la Fusion for energy în cadrul contribuției europene la ITER, fără a fi nevoie să se respecte cerințele menționate anterior specifice programelor de cercetare. Acest lucru nu împiedică însă, în special în cazul costurilor suplimentare, contribuțiile voluntare ale membrilor întreprinderii comune, alții decât Euratom, astfel cum se prevede la articolul 12 alineatul (1) litera (c) din statutul întreprinderii în cauză. Această modificare ar permite asigurarea finanțării proiectului pentru următorul cadru financiar multianual. Transferul de fonduri va avea avantajul de a nu mai fi limitat la cei cinci ani prevăzuți la articolul 7 din Tratatul Euratom pentru programele de cercetare și formare. Acesta va fi aliniat la perioada acoperită de cadrul financiar multianual și se va derula pe parcursul a șapte ani. Conform acordului ITER, proiectul ITER va avea o durată inițială de 35 de ani (respectiv până în 2041); în consecință, vor fi necesare decizii ulterioare ale Consiliului pentru a se continua finanțarea contribuției Euratom la acest proiect. Activitățile care urmează să fie finanțate prin prezenta decizie vin în sprijinul punerii în aplicare a foii de parcurs în vederea producerii de energie electrică prin fuziune până în 2050, adoptată de membrii Acordului european privind dezvoltarea fuziunii (EFDA) în noiembrie 2012. Ca atare, prezenta decizie va permite sinergii și complementarități cu activitățile de cercetare în domeniul fuziunii finanțate în conformitate cu Regulamentul XXX al Consiliului [Programul de cercetare și formare Euratom]. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Prezenta propunere ține seama pe deplin de răspunsurile la o consultare publică extinsă bazată pe Cartea verde „De la provocări la oportunități: către crearea unui cadru strategic comun pentru finanțarea cercetării și inovării în UE”[1] din cadrul procesului de pregătire a Programului de cercetare și formare al Euratom (2014-2018), care contribuie la Programul-cadru pentru cercetare și inovare „Orizont 2020”. ITER a fost inclusă în această consultare și în evaluările interne și externe pentru redactarea evaluării impactului. Această evaluare a impactului a concluzionat că avantajele ITER, care contrabalansează riscurile de natură științifică, tehnică și financiară, sunt, pe termen lung, exploatarea comercială a energiei de fuziune și, pe termen scurt, beneficiile în materie de competitivitate aduse sectorului. Pe baza deciziei adoptate de Consiliul European la 8 februarie 2013, această propunere va asigura continuitatea proiectului, în special față de partenerii noștri internaționali, și va asigura finanțarea ITER pentru întreaga durată a următorului CFM. 3. ELEMENTELE JURIDICE ALE PROPUNERII Temeiul juridic pentru prezenta decizie a Consiliului îl reprezintă articolul 47 din Tratatul Euratom. Prezenta decizie constituie actul de bază pentru perioada acoperită de următorul cadru financiar multianual și va constitui baza pentru adoptarea deciziilor anuale de finanțare de către Comisie. Deciziile Comisiei vor permite transferul de fonduri către Fusion for energy în perioada 2014 - 2020. Prezenta propunere va înlocui propunerea de decizie a Consiliului privind adoptarea unui program suplimentar de cercetare pentru proiectul ITER (2014 - 2018)[2], adoptat de Comisie la 21 decembrie 2011. Este în desfășurare un proces de modificare a statutului Fusion for energy, în special pentru a acorda Croației drepturi de vot după aderarea acesteia la Euratom la 1 iulie 2013. Va fi, de asemenea, introdusă o modificare a articolului 12 alineatul (1) litera (a)[3], cu scopul de a extinde posibilitățile de finanțare de la bugetul general al Uniunii Europene. 4. IMPLICAȚIILE BUGETARE „Fișa financiară legislativă” care însoțește prezenta propunere de decizie a Consiliului stabilește implicațiile bugetare și resursele umane și administrative necesare pentru punerea sa în aplicare. 2013/0295 (NLE) Propunere de DECIZIE A CONSILIULUI de modificare a Deciziei 2007/198/Euratom de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe CONSILIUL UNIUNII EUROPENE, având în vedere Tratatul de instituire a Comunității Europene a Energiei Atomice, în special articolul 47 al treilea și al patrulea paragraf, având în vedere propunerea Comisiei Europene, întrucât: (1) Decizia 2007/198/Euratom a Consiliului[4] a înființat întreprinderea comună europeană pentru ITER și pentru dezvoltarea energiei de fuziune (denumită în continuare „întreprinderea comună”) cu scopul de a oferi contribuția Comunității Europene a Energiei Atomice (denumită în continuare „Euratom”) la organizația internațională ITER pentru energia de fuziune și la activitățile din programul extins de colaborare cu Japonia, precum și de a pregăti și coordona un program de activități în pregătirea construirii unui reactor de fuziune demonstrativ și a instalațiilor conexe. (2) Decizia 2007/198/Euratom a prevăzut o valoare de referință financiară considerată necesară pentru întreprinderea comună împreună cu valoarea totală orientativă a contribuției Euratom la această sumă, care ar trebui să fie pusă la dispoziție prin intermediul programelor de cercetare și de formare comunitare adoptate în temeiul articolul 7 din tratat. (3) Resursele considerate necesare pentru întreprinderea comună ITER în timpul etapei de construcție, care acoperă perioada 2007 - 2020, se ridicau, în martie 2010, la 7 200 000 000 (la valoarea din 2008). În iulie 2010, Consiliul a limitat contribuția Uniunii Europene la 6 600 000 000 EUR (la valoarea din 2008). (4) Parlamentul European și Consiliul au stabilit nivelul maxim al angajamentelor Euratom pentru ITER, în contextul cadrului financiar multianual pentru perioada 2014 - 2020, la 2 707 000 000 EUR (la valoarea din 2011). (5) Este necesar să se modifice Decizia 2007/198/Euratom pentru a permite finanțarea activităților întreprinderii comune pentru perioada 2014-2020 din bugetul general al Uniunii Europene și nu prin intermediul programelor de cercetare și formare Euratom. (6) Țările terțe care au încheiat un acord de cooperare cu Euratom în domeniul cercetării privind energia nucleară, inclusiv fuziunea nucleară controlată, care asociază respectivele lor programe de cercetare la programele Euratom, urmează să contribuie și ele la finanțarea activităților întreprinderii comune. Contribuția lor ar trebui să fie stabilită în acordul de cooperare corespunzător cu Euratom. (7) De asemenea, se cuvine să se actualizeze Decizia 2007/198/Euratom în ceea ce privește dispozițiile privind protejarea intereselor financiare ale Uniunii. (8) Se cuvine să se procedeze la informarea Consiliului și Parlamentului European cu privire la punerea în aplicare a Deciziei 2007/198/Euratom pe baza informațiilor furnizate de întreprinderea comună. (9) Prin urmare, Decizia 2007/198/Euratom ar trebui modificată în consecință, ADOPTĂ PREZENTA DECIZIE: Articolul 1 Decizia 2007/198/Euratom se modifică după cum urmează: (1) La articolul 4 alineatul (2), se adaugă următorul paragraf: „Contribuția țărilor terțe care au încheiat un acord de cooperare cu Euratom în domeniul cercetării privind energia nucleară, inclusiv fuziunea nucleară controlată, care asociază respectivele lor programe de cercetare la programele Euratom, se determină în acordul de cooperare corespunzător cu Euratom.” (2) La articolul 4, alineatul (3) se înlocuiește cu următorul text: „3. Contribuția Euratom la întreprinderea comună pentru perioada 2014 - 2020 se stabilește la 2 915 015 000 EUR (la valorile curente).” (3) La articolul 4, alineatul (4) se elimină. (4) Se introduce următorul articol 5a: „Articolul 5a Protejarea intereselor financiare ale Uniunii 1. La punerea în aplicare a acțiunilor finanțate în temeiul prezentei decizii, Comisia ia măsurile corespunzătoare pentru a se asigura că interesele financiare ale Uniunii sunt protejate prin aplicarea de măsuri preventive împotriva fraudei, corupției și a oricăror alte activități ilegale, prin controale eficace, și, în cazul în care se constată nereguli, prin recuperarea sumelor plătite în mod necuvenit, precum și, dacă este necesar, prin sancțiuni eficace, proporționale și disuasive. 2. Comisia sau reprezentanții săi și Curtea de Conturi au competența de a efectua audituri, pe bază de documente și de verificări și inspecții la fața locului, în privința tuturor beneficiarilor granturilor, a contractorilor, subcontractorilor și a altor părți terțe care au primit fonduri din partea Uniunii în temeiul prezentei decizii. 3. Oficiul European de Luptă Antifraudă (OLAF) poate efectua investigații, inclusiv controale la fața locului și inspecții, în conformitate cu dispozițiile și procedurile prevăzute de Regulamentul (CE) nr. 1073/1999 al Parlamentului European și al Consiliului* și de Regulamentul (Euratom, CE) nr. 2185/96 al Consiliului**, pentru a stabili dacă au avut loc fraude, acte de corupție sau orice activitate ilegală care afectează interesele financiare ale Uniunii în legătură cu un grant sau cu un contract finanțat în temeiul prezentei decizii. Fără a aduce atingere alineatului (2) și prezentului alineat primul paragraf, acordurile de cooperare cu terțe părți și cu organizații internaționale, contractele, acordurile și deciziile care rezultă din aplicarea prezentei decizii acordă în mod expres Comisiei, Curții de Conturi și OLAF competența de a efectua audituri, controale la fața locului și inspecții. __________________ * Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF) (JO L 136, 31.5.1999, p. 1). ** Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (OJ L 292, 15.11.1996, p. 2).” (5) Se introduce următorul articol 5b: „Articolul 5b Evaluare la jumătatea perioadei Comisia prezintă Consiliului și Parlamentului European, până la 31 decembrie 2017, cel târziu, un raport privind progresul punerii în aplicare a prezentei decizii, pe baza informațiilor furnizate de întreprinderea comună. Acest raport prezintă rezultatele utilizării contribuției Euratom la care se face referire în articolul 2 în ceea ce privește angajamentele și cheltuielile”. Articolul 2 Intrarea în vigoare Prezenta decizie intră în vigoare în a treia zi de la data publicării în Jurnalul Oficial al Uniunii Europene. Se aplică de la 1 ianuarie 2014. Articolul 3 Destinatari Prezenta decizie se adresează statelor membre. Adoptată la Bruxelles, Pentru Consiliu Președintele FIȘĂ FINANCIARĂ LEGISLATIVĂ 1. CADRUL PROPUNERII/INIȚIATIVEI 1.1. Denumirea propunerii/inițiativei 1.2. Domeniul (domeniile) de politică în cauză în structura ABM/ABB 1.3. Tipul propunerii/inițiativei 1.4. Obiectiv(e) 1.5. Motivul (motivele) propunerii/inițiativei 1.6. Durata și impactul financiar 1.7. Modul (modurile) de gestionare preconizat(e) 2. MĂSURI DE GESTIONARE 2.1. Dispoziții în materie de monitorizare și raportare 2.2. Sistemul de gestionare și control 2.3. Măsuri de prevenire a fraudelor și a neregulilor 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor 3.2.2. Impactul estimat asupra creditelor operaționale 3.2.3. Impactul estimat asupra creditelor cu caracter administrativ 3.2.4. Compatibilitatea cu cadrul financiar multianual actual 3.2.5. Participarea terților la finanțare 3.3. Impactul estimat asupra veniturilor FIȘĂ FINANCIARĂ LEGISLATIVĂ CADRUL PROPUNERII/INIȚIATIVEI Denumirea propunerii/inițiativei Decizia Consiliului de modificare a Deciziei 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe Domeniul (domeniile) de politică în cauză în structura ABM/ABB[5] - 08 - Cercetare și inovare Tipul propunerii/inițiativei ¨ Propunere/inițiativă care se referă la o acțiune nouă ¨ Propunere/inițiativă care se referă la o acțiune nouă ca urmare a unui proiect-pilot/a unei acțiuni pregătitoare[6] ý Propunere/inițiativă care se referă la prelungirea unei acțiuni existente ¨ Propunere/inițiativă care se referă la o acțiune reorientată către o acțiune nouă Obiective Obiectiv(e) strategic(e) multianual(e) al(e) Comisiei vizat(e) de propunere/inițiativă Prezenta decizie a Consiliului are ca obiectiv general contribuția la decarbonizarea pe termen lung a sistemului energetic în condiții de siguranță, eficiență și securitate. Prezenta decizie a Consiliului va contribui la strategia Europa 2020 și la inițiativele sale emblematice intitulate „O Uniune a inovării”, „O politică industrială adaptată erei globalizării” și „O agendă pentru noi competențe și locuri de muncă”, deoarece aceasta va sprijini mobilizarea industriilor europene de înaltă tehnologie, care vor dobândi noi competențe și capacități de producție prin participarea la contractele de achiziții publice aferente Fusion for energy (F4E). Mai mult, deoarece decarbonizarea sistemului energetic este una dintre principalele sale obiective, prezenta decizie va contribui, de asemenea, la inițiativa emblematică „O Europă eficientă din punctul de vedere al utilizării resurselor”. Obiectiv(e) specific(e) și activitatea (activitățile) ABM/ABB în cauză Asigurarea contribuției Euratom la Organizația ITER în vederea construirii instalațiilor ITER, precum și pentru activitățile legate de ITER. Rezultatul (rezultatele) și impactul preconizate A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate. Prezenta decizie va permite Europei să contribuie la construirea ITER. Europa aduce cea mai mare contribuție la proiect (45% din costurile de construcție), tot Europa fiind cea care va beneficia cel mai mult de avantajele acestei decizii, atât pe termen scurt (avantaje pentru industria europeană), cât și pe termen lung (rol de lider în exploatarea comercială a energiei de fuziune). Proiectul are deja un impact pozitiv asupra competitivității industriale și asupra creării de locuri de muncă, dat fiind că necesită achiziționarea de componente de înaltă tehnologie. Mai mult de trei sferturi din totalul contribuției comunitare la ITER va duce la contracte cu societăți private. Crearea de noi locuri de muncă în Europa datorate în mod direct activităților ITER va fi semnificativă. Pe termen lung, ITER oferă o oportunitate unică industriei europene de înaltă tehnologie și societăților de construcții de a dobândi un avantaj concurențial și de a deveni lidere în domeniul proiectării primei generații de centrale de producere a energiei de fuziune și în privința comercializării ulterioare pe plan internațional. Indicatori de rezultat și de impact A se preciza indicatorii care permit monitorizarea punerii în aplicare a propunerii/inițiativei. Progresul în privința contribuțiilor europene la construirea ITER va fi măsurat în funcție de realizarea etapelor principale de către F4E în ceea ce privește furnizarea componentelor europene în calitate de contribuții „în natură” la proiect. Planul global și programul de lucru anual al F4E precizează calendarul pentru realizarea etapelor principale care acoperă toate activitățile de achiziție în timpul construirii ITER. F4E prezintă rapoarte periodice organismului său de conducere (Consiliul de administrație) și Consiliului UE cu privire la progresul proiectului. Motivele propunerii/inițiativei Cerințe de îndeplinit pe termen scurt sau lung Consiliul European a decis, la 8 februarie 2013, să finanțeze proiectul ITER în contextul cadrului financiar multianual (CFM) pentru perioada 2014 - 2020. Prezenta decizie a Consiliului va permite transferul de fonduri către Fusion for energy pentru a îndeplini sarcinile care i-au fost încredințate. Valoarea adăugată a implicării Euratom Implicarea Euratom se bazează pe semnarea acordului ITER. Prezenta decizie permite planificarea multianuală bugetară solidă a F4E. Învățăminte desprinse din experiențele anterioare similare Proiectul Joint European Torus (JET) a demonstrat că atât construirea, cât și exploatarea unei vaste infrastructuri de cercetare în domeniul fuziunii sub coordonarea Euratom sunt eficiente și duc la maximizarea beneficiilor științifice și industriale. Cu toate acestea, construirea ITER are loc la o scară fără precedent, de aceea este nevoie de o colaborare la nivel mondial pentru care nu există niciun exemplu anterior. Coerența și posibila sinergie cu alte instrumente relevante Programul va permite sinergii și complementarități cu activitățile de cercetare în domeniul fuziunii desfășurate în cadrul viitorului program de cercetare al Euratom care completează programul-cadru „Orizont 2020” (2014 - 2018). Activitățile din domeniul fuziunii desfășurate în acest cadru vor aduce o importantă contribuție științifică la construirea și exploatarea ITER. Durata și impactul financiar ý Propunere/inițiativă pe durată determinată ý Propunere/inițiativă în vigoare de la 1.1.2014 până la 31.12.2020 ý Impact financiar din 2014 până în 2026 ¨ Propunere/inițiativă pe durată nedeterminată punere în aplicare cu o perioadă de creștere în intensitate din AAAA până în AAAA, urmată de o perioadă de funcționare la capacitate deplină. Modul (modurile) de gestionare preconizat(e)[7] ý Gestionare centralizată directă de către Comisie ý Gestionare centralizată indirectă, cu delegarea sarcinilor de punere în aplicare: ¨ agențiilor executive ý organismelor instituite de Comunități[8] ¨ organismelor publice naționale/organismelor cu misiune de serviciu public ¨ persoanelor cărora li se încredințează executarea unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar ¨ Gestionare partajată cu statele membre ¨ Gestionare descentralizată împreună cu țări terțe ¨ Gestionare în comun cu organizații internaționale (a se preciza) Dacă se indică mai multe moduri de gestionare, a se furniza detalii suplimentare în secțiunea „Observații“. Observații: Gestionarea se va realiza prin intermediul serviciilor Comisiei și al F4E. Comisia reprezintă Euratom în cadrul organismelor de conducere ale organizației ITER (IO) și ale F4E. MĂSURI DE GESTIONARE Prezenta decizie va fi pusă în aplicare de către Comisie prin intermediul F4E, care gestionează contribuția Euratom la proiectul ITER și la alte activități legate de ITER, cum ar fi activitățile din programul extins de colaborare cu Japonia. Comisia, în numele Euratom, ia parte la organismele decizionale ale organizației ITER și ale F4E: 1) Comisia participă la Consiliul ITER, la Comitetul consultativ științific și tehnic (STAC) și la Comitetul consultativ pentru gestionare al Consiliului ITER (MAC); 2) în calitate de membru al F4E, Comisia participă la Consiliul de administrație, la Comitetul executiv, la Grupul pentru probleme tehnice, la Comitetul administrativ și financiar și la „Birou”. Dispoziții în materie de monitorizare și raportare Monitorizarea și raportarea se bazează pe normele de gestionare și de raportare aplicate de F4E și de Organizația ITER, care necesită aprobarea tuturor documentelor esențiale de către organismele de conducere. Prin intermediul acestora, Comisia monitorizează și revizuiește documentele care definesc activitățile de punere în aplicare pentru ITER. F4E instituie un proces de gestionare a proiectului și de raportare care să integreze pe deplin diversele aspecte ale sistemului de raportare către Consiliul de administrație. În fiecare an și în conformitate cu concluziile Consiliului din 12 iulie 2010, F4E raportează Consiliului progresele înregistrate în ceea ce privește implementarea planului de limitare a costurilor și a planului de economii, precum și în ceea ce privește performanțele și gestionarea F4E și a proiectului ITER, inclusiv în privința realizării activităților prevăzute în bugetul său anual. Ca urmare a concluziilor Consiliului, F4E a numit un expert independent care va evalua progresul înregistrat de proiect pe baza rapoartelor existente și care va prezenta avizul său, o dată pe an, Consiliului de administrație al F4E și Consiliului Competitivitate. F4E și Comisia au semnat un acord administrativ care definește modalitățile și condițiile aplicabile transferului contribuției financiare comunitare către F4E. Sistemul de gestionare și control Comisia participă la organismele decizionale ale Organizației ITER și ale F4E. Comisia urmărește și revizuiește toate inițiativele necesare pentru punerea în aplicare a proiectului ITER, în special pe cele de natură financiară. De asemenea, Serviciul de Audit Intern al Comisiei (IAS) acționează ca auditor intern al F4E începând cu 2012, în conformitate cu modalitățile convenite între Direcția Generală a IAS și F4E. De asemenea, Oficiul European de Luptă Antifraudă (OLAF) deține aceleași competențe în ceea ce privește F4E și personalul său ca și în ceea ce privește serviciile Comisiei. În privința guvernanței F4E, la sfârșitul lunii mai 2011, Consiliul de administrație al F4E a adoptat, la inițiativa Comisiei, o serie de măsuri pentru îmbunătățirea guvernanței F4E. În plus, începând cu 1 ianuarie 2011, a fost înființată o nouă structură organizatorică, din dorința de a dispune de o organizație mai axată pe proiecte. Regulamentul financiar al F4E este similar cu Regulamentul financiar al Comisiei, incluzând proceduri de achiziții publice echivalente cu standardele Comisiei. F4E este răspunzătoare în fața consiliului său de administrație, a Consiliului și a Parlamentului European, acesta din urmă acordând descărcarea bugetară anuală pe baza unei recomandări date de Consiliu. În plus, F4E face obiectul unui audit efectuat de două ori pe an de Curtea de Conturi Europeană, aceasta furnizând un raport Comisiei, Consiliului și Parlamentului, ca parte a descărcării bugetare anuale. Cadrul de control intern Cadrul de control intern se bazează pe: 1. Standardele de control intern ale Comisiei, aplicate de direcția generală responsabilă de ITER atunci când aceasta adoptă decizii privind F4E, în special decizii de natură financiară; 2. Standardele de control intern pe care le implementează F4E pentru a efectua exerciții sistematice de supraveghere și pentru a monitoriza punerea în aplicare a oricărei recomandări; 3. Revizuirea de către Comisie, din punct de vedere tehnic, financiar și politic, a activităților aferente F4E și ITER; 4. Controalele ex ante și ex post privind achizițiile publice. Riscurile sunt evaluate periodic, iar progresele înregistrate în ceea ce privește executarea lucrărilor și consumul de resurse sunt monitorizate în mod similar, în funcție de obiectivele și indicatorii definiți. 2.2.2. Nivelul estimat al riscului de neconformitate F4E prezintă un risc financiar inerent datorat naturii activităților sale (achiziții în natură importante și complexe, cu riscuri tehnice ridicate). Pentru a atenua acest risc, au fost instituite măsuri pentru monitorizarea și controlul mai eficient al modului de funcționare a F4E. Comisia, împreună cu F4E, va continua să identifice riscurile legate de implementarea acestui proiect, în special în ceea ce privește costurile, și va lua măsurile cele mai potrivite pentru a gestiona și a atenua aceste riscuri. 2.3. Măsuri de prevenire a fraudelor și a neregulilor Direcția generală a Comisiei responsabilă cu implementarea proiectului ITER și a bugetului său este decisă să lupte împotriva fraudei în conformitate cu Strategia antifraudă a Comisiei COM(2011)376 din 24 iunie 2011. Responsabilitatea monitorizării administrative a contractelor, a granturilor și a plăților aferente îi revine F4E. Comisia și F4E țin seama de interesele financiare ale Uniunii Europene, în special în conformitate cu Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene și cu articolul 53 litera (a) din Regulamentul financiar. F4E elaborează strategii de audit ex-post în scopul de a evalua caracterul legal și periodicitatea tranzacțiilor subiacente. De asemenea, Oficiul European de Luptă Antifraudă (OLAF) deține aceleași competențe în ceea ce privește F4E și personalul său ca și în ceea ce privește serviciile Comisiei. 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) Noile linii bugetare a căror creare se solicită În ordinea rubricilor din cadrul financiar multianual și a liniilor bugetare. Rubrica din cadrul financiar multianual || Linia bugetară || Tipul cheltuielilor || Contribuție || Dif./ Nedif. || Țări AELS || Țări candidate || Țări terțe || În sensul articolului 18 alineatul (1) litera (aa) din Regulamentul financiar H1 || 08 01 05 21 Cheltuieli cu funcționarii și agenții temporari responsabili cu punerea în aplicare a programelor în materie de cercetare și inovare - programul ITER* 08 01 05 22 Personal extern responsabil cu punerea în aplicare a programelor în materie de cercetare și inovare — programul ITER* 08 01 05 23 Alte cheltuieli de gestionare a programelor în materie de cercetare și inovare — programul ITER* 08 04 01 Construirea, funcționarea și exploatarea instalațiilor ITER — Întreprinderea comună europeană pentru ITER — Fusion for Energy (F4E) || Dif./ Nedif. || NU || NU || DA || DA *- Numerotarea exactă a liniilor bugetare va fi definită ulterior. 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor În prețuri curente - milioane EUR (cu 3 zecimale) || || || Anul 2014[9] || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anii >2020 || TOTAL || || || || || || || || || Numărul liniei bugetare. 08 04 01 || Angajamente || (1) || 720 882 || 881 858 || 319 853 || 317 241 || 289 125 || 260 929 || 125 127 || || 2 915 015 Plăți || (2) || 78 179 || 150 000 || 180 000 || 300 000 || 460 000 || 570 000 || 460 000 || 716 836 || 2 915 015 || || || Credite cu caracter administrativ finanțate din bugetul programului ITER[10] || || || || || || || || || Numărul liniei bugetare 08 01 05 21 08 01 05 22 08 01 05 23 || || (3) || 5 128 0 133 1 846 || 6 477 0 979 2 610 || 6 606 0 999 2 662 || 6 738 1 019 2 715 || 6 874 1 039 2 769 || 7 135 0 935 2 826 || 7 278 0 954 2 882 || || 46 236 6 058 18 310 TOTAL credite Rubrica 1 || Angajamente || =1+3 || 727 989 || 891 924 || 330 120 || 327 713 || 299 807 || 271 825 || 136 241 || || 2 985 619 Plăți || =2+3 || 85 286 || 160 066 || 190 267 || 310 472 || 470 682 || 580 896 || 471 114 || 716 836 || 2 985 619 * 3.2.2. Impactul estimat asupra creditelor operaționale ¨ Propunerea/inițiativa nu implică utilizarea de credite operaționale ý Propunerea/inițiativa implică utilizarea de credite operaționale, conform explicațiilor de mai jos: Credite de angajament în milioane EUR (cu 3 zecimale) Obiective și realizări ò || || || 2014 || 2015 || 2016 || 2017 || 2018 || 2019 || 2020 || TOTAL REALIZĂRI Tipul realizării[11] || Costul mediu al realizării || Număr de realizări || Costuri || Număr de realizări || Costuri || Număr de realizări || Costuri || Număr de realizări || Costuri || Număr de realizări || Costuri || Număr de realizări || Costuri || Număr de realizări || Costuri || Număr total de realizări || Costuri totale OBIECTIVUL SPECIFIC NR. 1[12]… || || || || || || || || || || || || || || || || - Realizare* || || 416 430 || 1 || 720 882 || 1 || 881 858 || 1 || 319 853 || 1 || 317 241 || 1 || 289 125 || 1 || 260 929 || 1 || 125 127 || 7 || 2 915,015 Subtotal obiectivul specific nr. 1 || || || || || || || || || || || || || || || || COSTURI TOTALE || 1 || 720 882 || 1 || 811 858 || 1 || 319 853 || 1 || 317 241 || 1 || 289 125 || 1 || 260 929 || 1 || 125 127 || 7 || 2 915 015 * Realizarea proiectului ITER va fi raportul anual de activitate furnizat de F4E (Agenția de la Barcelona), în care este descrisă evoluția proiectului. 3.2.3. Impactul estimat asupra creditelor cu caracter administrativ 3.2.3.1. Sinteză ¨ Propunerea/inițiativa nu implică utilizarea de credite administrative ý Propunerea/inițiativa implică utilizarea de credite administrative, conform explicațiilor de mai jos: milioane EUR (cu 3 zecimale) || Anul 2014[13] || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL RUBRICA 1 din cadrul financiar multianual || || || || || || || || Resurse umane angajate în program (RTD) || 5 261 || 7 456 || 7 605 || 7 757 || 7 913 || 8 070 || 8 232 || 52 294 Alte cheltuieli administrative (RTD) || 1 846 || 2 610 || 2 662 || 2 715 || 2 769 || 2 826 || 2 882 || 18 310 Subtotal RUBRICA 1 RTD || 7 107 || 10 066 || 10 267 || 10 472 || 10 682 || 10 896 || 11 114 || 70 604 F4E || || || || || || || || Resurse umane || 34 300 || 37 800 || 38 600 || 39 400 || 40 200 || 39 900 || 39 500 || 269 700 Alte cheltuieli cu caracter administrativ* || 6 900 || 7 300 || 10 400 || 7 500 || 7 700 || 7 900 || 8 100 || 55 800 Subtotal RUBRICA 1 F4E || 41 200 || 45 100 || 49 000 || 46 900 || 47 900 || 47 800 || 47 600 || 325 500 * cifre estimative TOTAL RUBRICA 1 || 48 307 || 55 166 || 59 267 || 57 372 || 58 582 || 58 696 || 58 714 || 396 104 3.2.3.2. Necesarul de resurse umane estimat ¨ Propunerea/inițiativa nu implică utilizarea de resurse umane ýPropunerea/inițiativa implică utilizarea de resurse umane, conform explicațiilor de mai jos: Estimarea trebuie exprimată în valoare întreagă (sau cel mult cu o zecimală) || Anul 2014[14] || Anul 2015 || Anul 2016 || Anul 2017 || Anul 2018 || Anul 2019 || Anul 2020 ||  Posturi din schema de personal (posturi de funcționari și de agenți temporari) a ITER, care urmează să fie integrate în schema de personal specifică pentru ITER în cadrul rubricii 1 La sediu 08 01 05 21 || 50 || 50 || 50 || 50 || 50 || 50 || 50 || || || || || || || || || || || || || || || || || || || || || || || || || ||  Personal extern ( în echivalent normă întreagă: ENI)[15] al ITER în cadrul rubricii 1 || 08.04.01 || Funcționari AD || 44 || 44 || 44 || 44 || 44 || 44 || 44 || Posturi AD temporare || 174 || 174 || 174 || 174 || 174 || 174 || 174 || Funcționari AST || 18 || 18 || 18 || 18 || 18 || 18 || 18 || Posturi AST temporare || 26 || 26 || 26 || 26 || 26 || 26 || 26 || AC || 153 || 153 || 153 || 153 || 153 || 153 || 153 || END || 7 || 7 || 7 || 7 || 7 || 7 || 7 || - (JU ITER-F4E (Barcelona) (*) || 422 || 422 || 422 || 422 || 422 || 422 || 422 || 08 01 05 22 (AC, INT, END în cadrul cercetării directe) || 15 || 15 || 15 || 15 || 15 || 15 || 15 || 10 01 05 22 (AC, INT, END în cadrul cercetării directe) || || || || || || || || Alte linii bugetare (a se preciza) || || || || || || || || TOTAL || 487 || 487 || 487 || 487 || 487 || 487 || 487 || 08este domeniul de politică sau titlul din buget în cauză. Costurile administrative (inclusiv cheltuielile cu personalul) pe care le presupune funcționarea programului ITER [în afara grantului de funcționare al întreprinderii comune europene pentru ITER (F4E)] ar trebui să corespundă creditelor operaționale pentru programul ITER. (*) Cele 422 de ENI finanțate în cadrul bugetului pe 2012 din linia bugetară 08.04 01. Descrierea sarcinilor care trebuie efectuate: Funcționari și agenți temporari || Personalul care lucrează la sediu este responsabil cu definirea și monitorizarea ulterioară a activităților agenției interne de la Barcelona (F4E) și a celor din cadrul proiectului ITER în care Comisia este reprezentant al parteneriatului european. Personalul care lucrează în agenția internă de la Barcelona (F4E) este responsabil de contribuția europeană la achiziții, încheierea de contracte și execuția financiară a planului de lucru al Organizației Internaționale ITER, astfel cum sunt definite în Decizia 2007/198/Euratom a Consiliului din 27 martie 2007. Personal extern 3.2.4. Compatibilitatea cu cadrul financiar multianual actual X Propunerea/inițiativa este compatibilă cu cadrul financiar multianual existent. ¨ Propunerea/inițiativa necesită o reprogramare a rubricii corespunzătoare din cadrul financiar multianual. A se explica reprogramarea necesară, precizându-se liniile bugetare în cauză și sumele aferente. ¨ Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual[16]. A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente. 3.2.5. Participarea terților la finanțare Propunerea/inițiativa nu prevede cofinanțare din partea terților ý Propunerea/inițiativa prevede cofinanțare, estimată în cele ce urmează*: Credite de angajament în milioane EUR (cu 3 zecimale) || Anul N || Anul N+1 || Anul N+2 || Anul N+3 || ... a se introduce numărul de ani necesar pentru a reflecta durata impactului (cf. punctului 1.6) || Total A se preciza organismul care asigură cofinanțarea || || || || || || || || TOTAL credite cofinanțate || || || || || || || || * - Programul poate primi contribuții de la țări terțe (pe baza acordului de cooperare dintre țările terțe și Euratom) care nu sunt cunoscute în acest moment. 3.3. Impactul estimat asupra veniturilor ¨ Propunerea/inițiativa nu are impact financiar asupra veniturilor. ý Propunerea/inițiativa are următorul impact financiar: ¨ asupra resurselor proprii ý asupra diverselor venituri milioane EUR (cu 3 zecimale) Linia bugetară pentru venituri: || Credite disponibile pentru exercițiul bugetar în curs || Impactul propunerii/inițiativei[17] Anul N || Anul N+1 || Anul N+2 || Anul N+3 || ... a se introduce numărul de coloane necesar pentru a reflecta durata impactului (cf. punctului 1.6) Articolul 6XXX* || || || || || || || || *Numerotarea exactă a liniilor bugetare va fi definită ulterior. Pentru diversele venituri alocate, a se preciza linia bugetară (liniile bugetare) de cheltuieli afectată (afectate). 08 04 50 01 - Credite provenite din contribuțiile unor terți (care nu fac parte din Spațiul Economic European) pentru cercetare și dezvoltare tehnologică (2014 - 2020); 08 04 50 02 - Credite provenite din contribuțiile unor terți (care nu fac parte din Spațiul Economic European) pentru cercetare și dezvoltare tehnologică (înainte de 2014) A se preciza metoda de calcul a impactului asupra veniturilor. „Anumite țări terțe pot contribui la finanțarea suplimentară a ITER prin intermediul acordurilor de cooperare încheiate între aceste țări și Euratom. Metoda de calcul va fi convenită în cadrul acestor acorduri de cooperare, ea nefiind în mod necesar aceeași în toate acordurile. Majoritatea calculelor se bazează pe raportul dintre PIB-ul țării terțe și PIB-ul statelor membre, procentajul astfel obținut aplicându-se bugetului general votat.” [1] COM (2011) 48 [2] COM (2011) 931 [3] Articolul respectiv prevede următoarele: „contribuția Euratom este pusă la dispoziție prin intermediul programelor de cercetare și instruire comunitare adoptate în conformitate cu articolul 7 din tratat”. [4] Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (JO L 90, 30.3.2007, p. 58). [5] ABM (Activity Based Management): gestionarea pe activități – ABB (Activity Based Budgeting): stabilirea bugetului pe activități. [6] Astfel cum sunt menționate la articolul 49 alineatul (6) litera (a) sau (b) din Regulamentul financiar. [7] Explicațiile privind modurile de gestionare, precum și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html [8] Astfel cum sunt menționate la articolul 185 din Regulamentul financiar. [9] Anul N este anul în care începe punerea în aplicare a propunerii/inițiativei. [10] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă. [11] Realizările se referă la produsele și serviciile care vor fi furnizate (de ex.: numărul de schimburi de studenți finanțate, numărul de km de străzi construiți etc.). [12] Conform descrierii din secțiunea 1.4.2. „Obiectiv(e) specific(e)…” [13] Anul N este anul în care începe punerea în aplicare a propunerii/inițiativei. [14] Anul N este anul în care începe punerea în aplicare a propunerii/inițiativei. [15] AC= agent contractual; INT = personal pus la dispoziție de agenți de muncă temporară („Intérimaire”); JED = „Jeune Expert en Délégation” (experți tineri în delegații); AL= agent local; END= expert național detașat; [16] A se vedea punctele 19 și 24 din Acordul interinstituțional. [17] În ceea ce privește resursele proprii tradiționale (taxe vamale, cotizațiile pentru zahăr), sumele indicate trebuie să fie sume nete, și anume sume brute după deducerea a 25% pentru costuri de colectare.